*VOLUMUL I*

*CAIET DE SARCINI*

*CAIET DE SARCINI*

**referitor la încheierea unui acord-cadru privind achiziționarea de servicii de pază pentru Centrul Militar Județean Satu Mare și Sediul II al Inspectoratului pentru Situații de Urgență „SOMEȘ” al Județului Satu Mare pentru anii 2024-2026**

#### I. Generalităţi

Prezentul caiet de sarcini cuprinde condiţiile impuse de către achizitor, operatorilor economici care vor depune oferte la ***Procedura*** ***proprie de atribuire***iniţiată în vederea încheierii unui acord-cadru pentru prestarea serviciilor de pază la obiectivele: Centrul Militar Județean Satu Mare şi Sediul II al Inspectoratului pentru Situații de Urgență „Someş” Satu Mare.

Acordul-cadru va intra în vigoare începând cu data semnării acestuia de către părțile contractante şi va produce efecte între părţi pe o perioadă de 24 de luni, cu încadrare în limita valorii estimate.

#### II. Autoritatea contractantă

### II.1 Informaţii generale privind autoritatea contractantă

1. Denumirea autorităţii contractante: *Judeţul Satu Mare, prin Consiliul Judeţean Satu Mare;*

 Cod fiscal: 3897378;

 Adresa: *Satu Mare, P-ţa 25 Octombrie, nr. 1, cod poştal: 440026;*

 Telefon: *0261- 805140, fax: 0261-716402;*

*Persoane de contact: Şimon Marcel Florin, Bartha Levente.*

 Sursa de finanţare: *Bugetul propriu de venituri şi cheltuieli al Judeţului Satu Mare.*

##### III. Obiectul contractului de servicii

***III.1 Denumire contract***

 Acord-cadru de servicii de pază. Se vor încheia două contracte subsecvente pentru câte o perioadă de 12 luni.

***III.2 Obiectul contractului şi locul de prestare***

 Obiectul Acordului-cadru îl reprezintă prestarea în locațiile:

* Centrul Militar Județean Satu Mare, Str. Petőfi, nr. 47, Satu Mare, a serviciilor de pază cu armă de pază,
* Sediul II al Inspectoratului pentru Situaţii de Urgenţă „SOMEȘ” al Judeţului Satu Mare, str. Gabriel Georgescu, nr. 30, Satu Mare, a serviciilor de pază fără armă de pază,

după cum urmează:

|  |  |  |  |  |
| --- | --- | --- | --- | --- |
| Nr. crt. | Servicii | Cod CPV | Nr. de posturi/Locație | Servicii pe 24 de luni |
| 1. | Servicii de pază cu armă de pază | 79713000-5 | 1 post de 24 de ore/zi pentru obiectivul C.M.J. Satu Mare | Nr. de zile pe 24 de luni \* 24 ore/zi  |
| 2. | Servicii de pazăfără armă de pază | 79713000-5 | 1 post de 24 de ore/zi pentru obiectivul Sediul II al I.S.U. „Someș” Satu Mare | Nr. de zile pe 24 de luni \* 24 ore/zi  |

Cod CPV: 79713000-5 – servicii de pază

Procedura se finalizează prin: *Acord-cadru de achiziție publică.*

Durata acordului-cadru de achiziţie publică: acordul-cadru va intra în vigoare şi va produce efecte între părţi începând cu data semnării acestuia de către părțile contractante, cu valabilitate pe o perioadă de 24 de luni, cu încadrare în limita valorii estimate.

***Ofertele alternative nu sunt acceptate.***

##### Procedura aplicată: PROCEDURA PROPRIE.

#####

***Valoarea estimată a contractului:***

**Valoarea estimată** a acordului-cadru de achiziție publică ce urmează a fi încheiat este de 911.040,00 lei, fără TVA, obținută astfel:

- 25 lei/oră/post x 24 ore x 730 zile = 438.000 lei, fără T.V.A., pentru obiectivul Sediul II al Inspectoratului pentru Situaţii de Urgenţă „Someș” al Județului Satu Mare,

- 27 lei/oră/post x 24 ore x 730 zile = 473.040 lei, fără T.V.A., pentru obiectivul Centrul Militar Judeţean Satu Mare.

**Legislaţia aplicată:**

* Prevederile Dispoziției nr. 364/14.08.2018 a Președintelui Consiliului Județean Satu Mare privind aprobarea Procedurii proprii de atribuire a serviciilor sociale şi a serviciilor specifice;
* Legea nr. 98/2016 privind achizițiile publice, cu modificările și completările ulterioare;
* Hotărârea nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achizițiile publice, cu modificările și completările ulterioare;
* Legea nr. 446/2006 privind pregătirea populației pentru apărare, cu modificările și completările ulterioare;
* Legea nr. 481/2004 privind protecția civilă, republicată, cu modificările și completările ulterioare;
* Legea nr. 333/2003 privind paza obiectivelor, bunurilor, valorilor şi protecţia persoanelor, republicată, cu modificările şi completările ulterioare;
* Legea nr. 295/2004 privind regimul armelor şi al munițiilor, cu modificările și completările ulterioare;
* Hotărârea Guvernului nr. 781/2002 privind protecţia informaţiilor secrete de serviciu;
* Hotărârea Guvernului nr. 585/2002 pentru aprobarea Standardelor naţionale de protecție a informaţiilor clasificate în România, cu modificările şi completările ulterioare.
* Ordinul ministrului afacerilor internenr. 125/2020 pentru aprobarea Normelor de protecție a informațiilor clasificate în domeniul activităților contractuale desfășurate în cadrul Ministerului Afacerilor Interne.

###### IV. Cerinţe minime de calificare

***IV.1. Situaţia personală a ofertantului***

* Declarație - ***Formular nr. 3, Volumul II* - în original***;*
* Declaraţie privind neîncadrarea în situaţii de conflict de interese - ***Formular nr. 12, Volumul II* - în original***;*

***IV.2. Capacitatea de exercitare a capacităţii profesionale:***

* **Certificat constatator** emis de Oficiul Registrului Comerțului de pe lângă Tribunalul teritorial, **în copie conform cu originalul**. Informațiile cuprinse in certificatul constatator trebuie sa fie reale/actuale la data limita de depunere a ofertelor. Obiectul contractului trebuie sa aibă corespondent în codul CAEN din certificatul constatator emis de ONRC.

*După caz, fiecare asociat, este obligat să prezinte acest document pentru partea de contract pe care o realizează.*

* **Certificat de înregistrare** emis de Oficiul Registrului Comerţului – **în copie conform cu originalul**;

***IV.3. Capacitatea tehnică şi/sau profesională:***

* Licenţă eliberată de M.A.I., Inspectoratul General al Poliţiei Române din care să reiasă că operatorul economic este abilitat să presteze servicii de pază – **copie conform cu originalul, valabilă la data depunerii ofertei**;
* Licenţă eliberată de Inspectoratul General al Poliţiei Române pentru sisteme de alarmare împotriva efracției – **copie conform cu originalul, valabilă la data depunerii ofertei**;
* Avizul pentru înfiinţarea dispeceratelor de zonă, eliberat de Inspectoratul General al Poliţiei Române – **copie conform cu originalul, valabil la data depunerii ofertei**;
* Dovada deţinerii de autoturisme pentru intervenţii şi control – **copie conform cu originalul**;
* O listă cu principalele servicii efectuate în ultimii 3 ani, conţinând valori, perioada şi locul de prestare a serviciilor – ***Formular nr. 4, Volumul II*** – **în original**;

Se va prezenta cel puţin un contract având ca obiect prestarea unor servicii similare (servicii de pază) cuprins în lista de mai sus a Formularului nr. 4 – **în copie conform cu originalul***;*

* Recomandare /Recomandări din partea beneficiarului/ beneficiarilor.

Se va prezenta cel puţin o recomandare din partea beneficiarului pentru servicii similare prestate – **copie conform cu originalul**;

* Informaţii privind instalaţiile, echipamentele tehnice de care dispune ofertantul - ***Formularul nr. 5, Volumul II*** *–* ***în original****;*
* Informaţii referitoare la personalul de specialitate - ***Formularul nr. 6, Volumul II*** *–* ***în original****;*
* Licență/aviz/autorizație sau orice alt document echivalent care să ateste faptul că operatorul economic este abilitat să presteze servicii de pază cu armă de pază - **copie conform cu originalul, valabilă la data depunerii ofertei**;
* Licență/aviz/autorizație sau orice alt document echivalent care să ateste faptul că agentul de pază angajat al operatorului economic este abilitat să presteze servicii de pază cu armă de pază - **copie conform cu originalul, valabilă la data depunerii ofertei**;
* **Dovada deținerii/depunerii Cererii pentru obținerea avizului de securitate industrială la sediul I.S.U. „SOMEȘ” Satu Mare - copie conform cu originalul.**

***IV.4. Standarde de asigurare a calității și de protecție a mediului:***

Dovada implementării sistemului de management al calității conform ISO 9001:2015 – certificare sisteme de management al calității, ISO 14001:2015 – certificare sisteme de management de mediu, ISO 18001:2007 – certificare sisteme de management al securității ocupaționale și ISO 27001:2013 certificare sisteme de management al securității informației, prin prezentarea unui certificat valabil la momentul prezentării, emis de organisme independente. În cazul unei asocieri, această condiție trebuie îndeplinită individual de fiecare asociat, pentru partea din contract (activitatea) pe care acesta o îndeplinește.

Documentele de calificare vor fi numerotate şi îndosariate într-un dosar prevăzut cu opis.

***Prezentarea documentelor menționate mai sus, reprezintă cerinţe minime pentru calificarea ofertanţilor.***

#####  V. Cerinţe tehnice obligatorii pentru prestarea serviciilor

Aceste cerinţe sunt obligatorii pentru toţi operatorii economici care vor depune oferte la Procedura proprie de atribuire, iniţiată în vederea achiziţionării serviciilor de pază:

* să asigure paza celor două locaţii, respectiv obiectivele: **C.M.J. Satu Mare**, str. Petőfi Sándor, nr. 47, cu armament, respectiv **Sediul II al I.S.U. „Someş” Satu Mare**, str. Gabriel Georgescu nr. 30, fără armament, în conformitate cu cerinţele prezentului caiet de sarcini şi în conformitate cu prevederile legislaţiei în vigoare;
* pentru asigurarea acestor servicii autoritatea contractantă solicită operatorilor economici:
* **un post de pază de 24 de ore/zi, cu armă de pază, pentru obiectivul C.M.J. Satu Mare**, str. Petőfi Sándor, nr. 47;
* **un post de pază de 24 de ore/zi, fără armă de pază, pentru obiectivul Sediul II al I.S.U. „Someş” Satu Mare**, str. Gabriel Georgescu nr. 30,

 pentru întreaga perioadă de valabilitate a acordului-cadru.

* să organizeze şi să asigure paza obiectivelor încredinţate, accesul în unităţile păzite;
* să răspundă de integritatea bunurilor preluate;
* pentru realizarea serviciilor, ofertantul are obligaţia să asigure personal specializat (fără antecedente penale), atestat, dotat cu echipamente tehnice specifice necesare îndeplinirii serviciului de pază;
* să execute serviciile de pază în uniformă cu însemnele societăţii, să fie dotaţi cu mijloace de autoapărare pe timp de zi şi de noapte şi să fie dotaţi cu mijloace portabile de comunicare;
* **personalul care va deservi Centrul Militar Județean Satu Mare va fi dotat cu armă de pază, cu respectarea Legii nr. 295/2004 privind regimul armelor şi al munițiilor, cu modificările și completările ulterioare;**
* ofertantul trebuie să deţină minim două autoturisme pentru intervenţii şi control cu program non-stop şi cu un echipaj de minim 4 agenţi (suplimentar faţă de agenţii care asigură paza în cele două locaţii); timpul de intervenţie al subunităţii care intervine în sprijinul agentului de pază nu va putea fi mai mare de 5 minute;
* ofertantul va răspunde pentru prejudiciile produse beneficiarului, administrativ, material sau penal, după caz;
* întreaga responsabilitate pentru calificarea, instruirea şi dotarea cu echipament corespunzător a personalului ce va fi angajat în acest sens, revine prestatorului;
* întreaga responsabilitate privind selecţionarea, numirea, planificarea, evidenţa, pregătirea, controlul medical şi asistenţa psihologică a personalului care execută serviciul de pază intră în responsabilitatea prestatorului;
* operatorului economic îi revin toate obligaţiile referitoare la condiţiile de muncă şi de protecţie a muncii prevăzute de legislaţia în vigoare la nivel național;
* personalul care va deservi C.M.J. Satu Mare trebuie să obţină de la această instituţie autorizaţie de acces la informaţii clasificate - nivel secret de serviciu.

# Cerințe cu privire obținerea avizului de securitate industrială

Pentru a asigura prestarea serviciilor de pază la sediul II al Inspectoratului pentru Situații de Urgență „SOMEȘ” al Județului Satu Mare, ofertantul desemnat câștigător va trebui să dețină Avizul de securitate industrială eliberat în condițiile Ordinului ministrului afacerilor interne nr. 125/2020 pentru aprobarea Normelor de protecție a informaţiilor clasificate în domeniul activităţilor contractuale desfășurate în cadrul Ministerului Afacerilor Interne.

 Executarea efectivă a acordului-cadru de servicii de pază la sediul II al Inspectoratului pentru Situații de Urgență „SOMEȘ” al Județului Satu Mare va începe după semnarea contractului subsecvent de îndată, în ziua următoare comunicării obținerii Avizului de securitate industrială eliberat în condițiile Ordinului ministrului afacerilor interne nr. 125/2020.

**În cadrul verificărilor de securitate necesare pentru obținerea avizului de securitate industrială, se vor lua în considerare următoarele aspecte:**

* informațiile clasificate care vor fi gestionate în cadrul acordului-cadru de servicii ce urmează a fi atribuit în urma derulării prezentei proceduri de achiziție publică, sunt cele cuprinse în *Planul de pază, protecție și reglementare a accesului la sediul II al Inspectoratului pentru Situații de Urgență „SOMEȘ” al Județului Satu Mare*, informații clasificate **secret de serviciu**;
* etapa contractuală care impune gestionarea informațiilor clasificate este **pe toată durata de derulare a acordului-cadru de la data atribuirii**;
* informațiile clasificate care vor fi gestionate în cadrul acordului-cadru vor fi în format **letric**;
* locul unde vor fi gestionate informațiile clasificate gestionate în cadrul contractului va fi **sediul II al Inspectoratului pentru Situații de Urgență „SOMEȘ” al Județului Satu Mare, situat pe strada Gabriel Georgescu nr. 30, Satu Mare, într-o încăpere stabilită ca zonă administrativă;**
* **obținerea sau neobținerea avizului de securitate industrială va fi comunicată autorității contractante de către Inspectoratul pentru Situații de Urgență „SOMEȘ” al Județului Satu Mare.**

Operatorul economic poate executa un contract clasificat secret de serviciu, în calitate de contractant, numai după comunicarea obținerii avizului de securitate industrială corespunzător, eliberat de Direcția Generală de Protecție Internă a Ministrului Afacerilor Interne.

Avizul de securitate industrială are valabilitate de până la 3 ani și permite participarea operatorului economic atât la procedura de atribuire a unui contract clasificat secret de serviciu, cât și ulterior, pe parcursul executării acestuia.

Pentru a participa la procedura de atribuire sau la executarea contractului clasificat secret de serviciu, în conformitate cu art. 17 alin. (1) din Ordinul ministrului afacerilor interne nr. 125/2020pentru aprobarea Normelor de protecție a informațiilor clasificate în domeniul activităților contractuale desfășurate în cadrul Ministerului Afacerilor Interne, operatorul economic va depune o cerere adresată I.S.U. „SOMEȘ” Satu Mare, la care va anexa următoarele documente:

a) chestionarul de securitate industrială, conform anexei nr. 1 la Normele de protecţie a informaţiilor clasificate în domeniul activităţilor contractuale desfăşurate în cadrul Ministerului Afacerilor Interne, cuprinse în Anexa la Ordinul ministrului afacerilor interne nr. 125/2020;

b) actul de înfiinţare sau actul constitutiv, actualizat, după caz;

c) datele de contact ale reprezentanţilor săi legali;

d) certificatul de înregistrare eliberat de Oficiul Naţional al Registrului Comerţului;

e) certificatul de atestare fiscală pentru persoane juridice în termen de valabilitate, eliberat de către Agenţia Naţională de Administrare Fiscală;

f) certificatul de atestare fiscală pentru persoane juridice privind impozitele şi taxele locale în termen de valabilitate, eliberat de către serviciile de specialitate din cadrul primăriilor;

g) certificatul de cazier fiscal în termen de valabilitate, eliberat de către Agenţia Naţională de Administrare Fiscală;

h) formularele de bază aferente persoanelor care necesită acces la informaţii clasificate secrete de serviciu, conform anexei nr. 2 la Normele de protecţie a informaţiilor clasificate în domeniul activităţilor contractuale desfăşurate în cadrul Ministerului Afacerilor Interne, cuprinse în Anexa la Ordinul ministrului afacerilor interne nr. 125/2020;

i) declarație prin care îşi exprimă acordul în privința nemotivării deciziei de neacordare/retragere a avizului de securitate industrială.

**Cererea pentru obținerea avizului de securitate industrială se depune la** **I.S.U. „SOMEȘ” Satu Mare până la data limită de depunere a ofertelor, iar depunerea acestei cereri reprezintă cerință minimă obligatorie.**

Documentele prevăzute la lit. b), d), e), f) și g) se depun în fotocopii **certificate** de către reprezentantul/împuternicitul legal al operatorului economic, iar cele menționate la lit. a), h) și i), în original.

 În situația în care se constată că cererea de eliberare a avizului de securitate industrială nu este însoțită de toate documentele prevăzute mai sus, ori documentele nu sunt conforme și nu respectă cerințele Ordinului ministrului afacerilor interne nr. 125/2020, cererea se va restitui operatorului economic.

Furnizarea unor informații incomplete sau eronate în completarea chestionarului de securitate industrială sau în documentele prezentate, constituie elemente de incompatibilitate în procesul de eliberare a avizului de securitate industrială corespunzător.

Termenul de eliberare a avizului de securitate industrială este de 30 de zile lucrătoare și curge de la data înregistrării la D.G.P.I. a cererii și a documentelor prevăzute mai sus.

Termenul de eliberare a avizului poate fi prelungit cu 30 de zile lucrătoare.

În situația prelungirii termenului, I.S.U. „SOMEȘ” Satu Mare va fi înștiințat de către D.G.P.I. cu privire la prelungirea termenului de eliberare a avizului de securitate industrială.

Cerințele de securitate prevăzute în standardele naționale se dimensionează în raport cu aspectele privitoare la suportul și locul de gestionare a informațiilor clasificate stabilite de I.S.U. „SOMEȘ” Satu Mare.

Pentru a participa la executarea contractului de servicii de pază și protecție la **Sediul II al Inspectoratului pentru Situații de Urgență „Someş” al Județului Satu Mare**, situat pe str. Gabriel Georgescu nr. 30, Satu Mare, operatorii economici trebuie să implementeze următoarele cerințe minime de securitate:

1. desemnează funcționarul de securitate, prin decizie a reprezentantului legal al operatorului economic;
2. completează fișa de post pentru funcționarul de securitate cu atribuții specifice domeniului protecției informațiilor clasificate;
3. întocmește lista cuprinzând personalul propriu (funcționarul de securitate și agenții de pază) care necesită acces la informațiile clasificate secrete de serviciu ale M.A.I., în cadrul procedurii de executare a contractului;
4. elaborează fișele individuale și planul de pregătire a personalului care necesită acces la informațiile clasificate secrete de serviciu ale M.A.I.;
5. realizează pregătirea în domeniul protecție informațiilor clasificate pentru personalul propriu care necesită acces la informațiile clasificate secrete de serviciu ale M.A.I., în cadrul procedurii de executare a contractului;
6. emite autorizațiile de acces la informațiile clasificate secrete de serviciu, în baza deciziilor de securitate (eliberate de D.G.P.I.);
7. ține evidența autorizațiilor de acces la informații secrete de serviciu;
8. ține registrul unic de evidență a registrelor, condicilor, borderourilor și a caietelor pentru însemnări clasificate (conform anexei 7 din H.G. nr. 585/2002 pentru aprobarea Standardelor naționale de protecție a informațiilor clasificate în România) și registrul pentru evidența autorizațiilor de acces la informații secrete de serviciu (conform anexei 3 din H.G. nr. 781/2002 privind protecția informațiilor secrete de serviciu).

În funcție de aceste cerințe de securitate, stabilite de către I.S.U. „SOMEȘ” Satu Mare și măsurile implementate de operatorul economic, D.G.P.I. va emite *aviz de securitate industrială SSV – TIP I*.

# Avizul de securitate industrială SSV – TIP I se eliberează după constatarea implementării cerințelor de securitate specifice gestionării informațiilor clasificate secrete de serviciu ale M.A.I., în format hârtie și/sau electronic, la sediul I.S.U. „SOMEȘ” Satu Mare.

 Acordul-cadru de servicii de pază va fi reziliat în parte în următorul caz:

 - neobținerea sau retragerea avizului de securitate industrială în condițiile normelor prezentate în Ordinul ministrului afacerilor interne nr. 125/2020. Rezilierea acordului-cadru va opera în parte, doar pentru executarea acestuia în ce privește sediul II al Inspectoratului pentru Situații de Urgență „Someş” al Județului Satu Mare.

# VI. Criteriu de atribuire

 *Criteriul pentru atribuirea acestui contract de achiziţie publică este:*

***„preţul cel mai scăzut”***

Va fi declarată câştigătoare, oferta cu cel mai mic preţ ofertat, în condiţiile în care cerinţele minime din caietul de sarcini sunt îndeplinite.

Tariful pentru prestarea serviciilor va fi exprimat în **lei/oră/post (preţ fără T.V.A.)**, diferențiat pentru servicii de pază cu armament și servicii de pază fără armament.

 **VII. Prezentarea ofertei**

***VII.1* *Limba de redactare a ofertei***

Oferta şi documentele care o însoţesc trebuie să fie redactate în limba română. Orice comunicare, notificare, clarificare, în legătură cu procedura de achiziţie, este posibilă numai în limba română.

***VII.2 Perioada de valabilitate a ofertelor*** este de 6 luni de la data limită de depunere a acestora.

***VII.3 Documente care însoţesc oferta***

 Documentele care însoţesc oferta sunt:

* Cerere de participare la procedură ***Formular nr. 1 – Volumul II*** *–* **în original;**
* Împuternicirea scrisă, prin care reprezentantul operatorului economic este autorizat să angajeze ofertantul în procedura de atribuire a acordului-cadru de achiziție publică – ***Formular nr. 2 – Volumul II*** *–* **în original**.Împuternicirea va fi însoţită de o copie a actului de identitate al persoanei împuternicite (buletin de identitate, carte de identitate, paşaport).
* Declaraţie de consimţământ privind prelucrarea datelor cu caracter personal ***Formular nr. 13 – Volumul II*** *–* **în original.**

***VII.4 Modul de prezentare a ofertei financiare***

Oferta financiară este fermă şi va fi exprimată în lei.

Se va completa ***Formularul nr. 9 (Formular de ofertă) şi Formular nr. 10 (Ofertă financiară) - Volumul II .***

Alături de oferta financiară şi formularul de ofertă, ofertantul va depune acordul-cadru de servicii – Volumul III, semnat şi ştampilat pentru acceptare.

***VII.5 Modul de prezentare a ofertei tehnice***

Ofertantul va prezenta propunerea tehnică în conformitate cu cerinţele prezentului Caiet de sarcini.

Propunerea Tehnică trebuie să conțină următoarele documente:

**1. Declarație pe proprie răspundere** prin care ofertantul confirmă că, în cazul în care va fi declarat câștigător, va respecta în totalitate cerinţele prevăzute în documentaţia de atribuire – ***Formular nr. 7, Volumul II*.**

 **- Declarație** prin care operatorii economici, inclusiv subcontractanții trebuie să precizeze că la elaborarea ofertei au ținut cont de obligațiile relevante din domeniile mediului, social și al relațiilor de muncă, respectiv aceste obligații vor fi respectate pe toată durata de derulare a contractului, conform ***Formular nr. 8, Volumul II***. Instituțiile competente de la care operatorii economici pot obține informațiile detaliate privind obligațiile relevante din domeniile mediului, social și al relațiilor de muncă sunt Ministerul Mediului și Ministerul Muncii, Familiei, Protecției Sociale și Persoanelor Vârstnice.

*Oferta tehnică care nu respectă cerinţele caietului de sarcini, va fi considerată neconformă şi va fi respinsă.*

***VII.6 Modul de prezentare a ofertei***

Ofertele se depun la Registratura Consiliului Judeţean Satu Mare, loc. Satu Mare, P-ţa 25 Octombrie nr. 1, parter.

Data limită pentru depunerea ofertei este: **07.05.2024.**

Ofertele se vor depune la sediul instituţiei, în plic sigilat şi ştampilat pe care se va menţiona:

***JUDEŢUL SATU MARE***

*CONSILIUL JUDEŢEAN SATU MARE*

***Piaţa 25 Octombrie, nr. 1***

***A NU SE DESCHIDE ÎNAINTE DE DATA DE* \_\_\_\_\_\_\_\_\_\_\_\_*,***

***„OFERTĂ PENTRU ACHIZIŢIA DE SERVICII DE PAZĂ****”*

***VII.7 Data limită de depunere a ofertelor***

**Data limită de depunere a ofertelor: 07.05.2024.**

 Sunt declarate întârziate ofertele care sunt depuse după data - ora limită de depunere a ofertelor înscrisă mai sus sau sunt depuse la o altă adresă decât cea a autorităţii contractante.

***VII.8 Posibilitatea retragerii sau modificării ofertei***

 Ofertantul poate modifica sau retrage oferta după transmitere, având grijă ca notificarea scrisă de modificare sau retragere sa fie primită de Consiliul Judeţean Satu Mare înainte de termenul limită de depunere a ofertelor.

Nici o ofertă nu va fi modificată ulterior termenului limită de depunere a ofertelor.

 Nici o ofertă nu va fi retrasă în intervalul dintre termenul limită de depunere a ofertelor şi data de expirare a valabilităţii ofertei.

##### VIII. Deschiderea ofertelor

Deschiderea ofertelor se va face de către comisia de evaluare la sediul Consiliului Judeţean Satu Mare – la data de **08.05.2024.** Orice ofertant are dreptul de a fi prezent la deschidere personal sau prin reprezentant împuternicit care va face dovada împuternicirii şi carte de identitate/buletin.

IX. Informaţii şi/sau clarificări:

Alte informaţii şi/sau clarificări pot fi obţinute la sediul Consiliului Judeţean Satu Mare, Piaţa 25 Octombrie nr. 1, etaj VI, camera 3, tel. *0261-805140,* fax. *0261.716402*, persoană de contact: Şimon Marcel Florin, Bartha Levente.

Date limită de primire a solicitărilor de clarificări:

Data **26.04.2024**,adresa: Sediul Consiliului Judeţean Satu Mare, Piaţa 25 Octombrie nr. 1 - Registratură.

Data limită de transmitere a răspunsului la clarificări: **2 zile lucrătoare de la data înregistrării solicitării de clarificări la registratura Consiliului Judeţean Satu Mare.**

**X. Atribuirea acordului-cadru**

***X.1 Ajustarea preţului contractului:***

Preţul contractului este ferm, nu este posibilă ajustarea prețului.

***X.2 Garanţia de bună execuţie:***

Cuantumul garanției de bună execuție este de 5% din valoarea contractului, fără TVA și se va constitui în termen de 5 zile lucrătoare de la data semnării contractului subsecvent. Acest termen poate fi prelungit la solicitarea justificata a contractantului, fără a depăși 15 zile de la data semnării contractului subsecvent.

Garanția de bună execuție se constituie:

- prin virament bancar,

sau

- printr-un instrument de garantare emis în condițiile legii, astfel:

a) scrisoare de garanție emisa de o instituție de credit din România sau din alt stat;

b) asigurare de garanții emisa de:

- fie de o societate de asigurări care deține autorizație de funcționare emisa in Romania sau într-un alt stat membru al Uniunii Europene si/sau care este înscrisa in registrele publicate pe site-ul Autorității de Supraveghere Financiara, după caz;

- fie de o societate de asigurări dintr-un stat terț printr-o sucursala autorizata in Romania de către Autoritatea de Supraveghere Financiara.

Acest Instrument de garantare emis în condițiile legii de o societate bancară ori de o societate de asigurări, î*n original*, conform **Formularului 11,** **Volumul II** din documentația de atribuire, cu o durată de valabilitate cel puțin egală cu durata contractului, la care se adaugă o perioadă de 14 de zile,

sau

* **Rețineri succesive** din plata datorată pentru facturi parțiale, caz în care contractantul are obligația de a deschide la unitatea Trezoreriei Statului din cadrul organului fiscal competent în administrarea acestuia un cont la dispoziția autorității contractante. Suma inițială care se va depune de către contractant în contul astfel deschis nu trebuie să fie mai mică de 0,5% din prețul contractului, fără TVA. Pe parcursul îndeplinirii contractului, autoritatea contractantă urmează să alimenteze acest cont prin rețineri succesive proporționale din sumele datorate și cuvenite contractantului până la concurența sumei stabilite drept garanție de bună execuție.

Indiferent de forma de constituire, documentul care atestă constituirea garanției de bună execuție va deveni anexă a contractului subsecvent de servicii.

Autoritatea contractantă are dreptul de a emite pretenții asupra garanției de bună execuție, oricând pe parcursul îndeplinirii obligațiilor contractuale, în limita prejudiciului creat, în cazul în care prestatorul nu își îndeplinește din culpa sa obligațiile asumate prin contractul subsecvent. Anterior emiterii unei pretenții asupra garanției de bună execuție, autoritatea contractantă are obligația de a notifica pretenția atât prestatorului cât și emitentului instrumentului de garantare, precizând obligațiile care nu au fost respectate, precum și modul de calcul al prejudiciului.

Garanția de bună execuție se restituie în termen de cel mult 14 zile de la data îndeplinirii de către prestator a obligațiilor asumate prin contractul de achiziţie publică, dacă achizitorul nu a ridicat pretenții asupra ei până la acea dată.

Garanția de buna execuție se restituie în condițiile legii.

**Se va completa Formular 11.**

**XI. Căi de atac**

Contestaţiile se înaintează la autoritatea contractantă în termen de 2 zile lucrătoare de la primirea comunicării privind rezultatul aplicării Procedurii proprii, care o va soluţiona în termen de 2 zile lucrătoare, prin intermediul unei comisii de soluționare a contestațiilor pe Procedură, desemnată în acest sens şi va fi comunicată contestatorului în termen de 1 zi lucrătoare.

 **Vicepreședinte, Director executiv, Cornea Lenuța-Titiana Pîrcălab Oana Dana**

**Consilier juridic,**

**Bartha Levente**

Red:B.L.

Tehn. B.L.

2ex